Βραβεία Παγκοσμίου Κυπέλλου Ποδοσφαίρου

Στο τέλος κάθε διοργάνωσης Παγκοσμίου Κυπέλλου της FIFA, απονέμονται πολλά βραβεία στους παίκτες και τις ομάδες που έχουν διακριθεί σε διάφορες πτυχές του παιχνιδιού.

## Βραβεία

* Αυτή τη στιγμή υπάρχουν πέντε βραβεία πού δίδονται μετά το τέλος της διοργάνωσης από την Ομάδα Τεχνικής Μελέτης της FIFA:
** **Χρυσή Μπάλα**, για τον καλύτερο παίκτη, που απονεμήθηκε για πρώτη φορά το 1982.
** **Χρυσό Παπούτσι**, για τον κορυφαίο σκόρερ, που απονεμήθηκε για πρώτη φορά το 1982.
** **Χρυσό Γάντι** (παλαιότερα γνωστό ως «Βραβείο Λεβ Γιάσιν» από το 1994 έως το 2006) για τον καλύτερο τερματοφύλακα, που απονεμήθηκε για πρώτη φορά το 1994.
** **Νεαρός Παίκτης της FIFA** (παλαιότερα γνωστό ως «Βραβείο Καλύτερου Νέου Παίκτη» από το 2006 έως το 2010), για τον καλύτερο παίκτη κάτω των 21 ετών στην αρχή του ημερολογιακού έτους, που απονεμήθηκε για πρώτη φορά το 2006.
** **Τρόπαιο FIFA Fair Play**, για την ομάδα που προκρίθηκε στον δεύτερο γύρο με το καλύτερο ρεκόρ fair play, που απονεμήθηκε για πρώτη φορά το 1970.
* Αυτήν τη στιγμή υπάρχει ένα βραβείο που ψηφίζεται από τους οπαδούς κατά τη διάρκεια της διοργάνωσης:
** **Παίκτης του Αγώνα**, για εξαιρετική απόδοση σε κάθε αγώνα της διοργάνωσης, που απονεμήθηκε για πρώτη φορά το 2002.
* Αυτή τη στιγμή υπάρχουν δύο βραβεία που ψηφίζονται από τους οπαδούς μετά την ολοκλήρωση της διοργάνωσης:
** **Γκολ της Διοργάνωσης**, για το καλύτερο γκολ βάση τη ψήφο των φιλάθλων που σημειώθηκε κατά τη διάρκεια της διοργάνωσης, που απονεμήθηκε για πρώτη φορά το 2006.
** **Πιο Διασκεδαστική Ομάδα**, για την ομάδα που έχει διασκεδάσει περισσότερο το κοινό, κατά τη διάρκεια του Παγκοσμίου Κυπέλλου, όπως καθορίζεται από δημοσκόπηση του ευρύτερου κοινού.
* Ένα άλλο βραβείο δόθηκε μεταξύ 1994 και 2006:
** **Ομάδα All-Star**, που περιλαμβάνει τους καλύτερους παίκτες της διοργάνωσης, που επιλέγονται από την Ομάδα Τεχνικής Μελέτης της FIFA. Από το 2010 και μετά, όλες οι Κορυφαίες Ομάδες είναι ανεπίσημες, όπως αναφέρει η ίδια η FIFA.

## Χρυσή Μπάλα
Το βραβείο της **Χρυσής Μπάλας** απονέμεται στον καλύτερο παίκτη σε κάθε Παγκόσμιο Κύπελλο, με μια σύντομη λίστα που καταρτίζεται από την τεχνική επιτροπή της FIFA και ο νικητής ψηφίζεται από εκπροσώπους των μέσων ενημέρωσης. Όσοι τερματίσουν ως δεύτεροι στην ψηφοφορία λαμβάνουν τα βραβεία *Αργυρή Μπάλα* και *Χάλκινη Μπάλα* ως οι δεύτεροι και τρίτοι πιο σημαντικοί παίκτες στη διοργάνωση αντίστοιχα. Το τρέχον βραβείο εισήχθη στο Παγκόσμιο Κύπελλο του 1982, με χορηγία από την Adidas και το *[[France Football]]*. Στο Παγκόσμιο Κύπελλο του 2022, ο Λιονέλ Μέσι έγινε ο πρώτος παίκτης που κέρδισε δεύτερη Χρυσή Μπάλα.

### Επίσημο βραβείο

### Ανεπίσημο βραβείο
Τον Ιούλιο του 1978, μια ομάδα 23 διεθνών ειδικών που αποτελούνταν από κριτικούς, προπονητές και πρώην παίκτες επέλεξε ο καθένας τους πέντε καλύτερους παίκτες της διοργάνωσης του 1978. Ο Μάριο Κέμπες πήρε τις περισσότερες ψήφους ως αποτέλεσμα της καταμέτρησης. Ο ιστότοπος της FIFA και η RSSSF ανέφεραν επίσης τον Κέμπες ως νικητή της Χρυσής Μπάλας. Ο ιστότοπος της FIFA και η RSSSF αναφέρουν μόνο τον Ντιρσέου ως τον νικητή της Χάλκινης Μπάλας, παρόλο που ο Ντιρσέου και ο Χανς Κρανκλ είχαν τον ίδιο αριθμό τερματισμών στην πρώτη πεντάδα.

### Αξιοσημείωτες προηγούμενες επιλογές
Ο έγκυρος ιστορικός και στατιστικολόγος του ποδοσφαίρου Ετζικέμε Ικούνζε (*Ejikeme Ikwunze*), που αποκαλείται ευρέως «Mr. Football» («Κος Ποδόσφαιρο»), δημοσίευσε έναν κατάλογο με τους καλύτερους παίκτες στο βιβλίο του *World Cup (1930-2010): A Statistical Summary* και κέρδισε τη μεγαλύτερη προσοχή μεταξύ των ειδικών σχτικά με τις επιλογές για τους καλύτερους παίκτες μέχρι το 1974. Αυτό το έργο είναι μέρος της επίσημης βιβλιοθήκης της FIFA και έλαβε δημόσια αναγνώριση από τους πρώην προέδρους της, Ζοάο Χαβελάνζε και Ζεπ Μπλάτερ. Το *[[Sports Illustrated]]* και ο συγγραφέας Νικ Χολτ ανέφεραν επίσης τον ίδιο κατάλογο. Ένας σημαντικός αριθμός άλλων μέσων, συμπεριλαμβανομένου του ιστότοπου της FIFA, συμφώνησε σε αρκετές περιπτώσεις όπως οι Χοσέ Ναζάτσι, Λεονίντας, Ζιζίνιο, Ντίντι, Γκαρίντσα, Μπόμπι Τσάρλτον, Πελέ (Χρυσή και Αργυρή Μπάλα), Γιόχαν Κρόιφ, Φραντς Μπεκενμπάουερ (Αργυρή Μπάλα), Γιόζεφ Μάζοπουστ (Αργυρή Μπάλα), Φριτς Βάλτερ (Χάλκινη Μπάλα), Γκιόργκι Σάροσι (Χάλκινη Μπάλα) και Εουσέμπιο (Χάλκινη Μπάλα). Ο ιστότοπος της FIFA αναφέρει τον Σάντορ Κότσις ως το νικητή της Χρυσής Μπάλας του 1954.

Στις 2 Αυγούστου 1950, η γερμανική εφημερίδα *Kicker* (τότε *Sport-Magazin*) δημοσίευσε ένα άρθρο, γραμμένο από τον Δρ. Φρίντεμπερτ Μπέκερ, στο οποίο ο Δρ. Μπέκερ επέλεξε κατά τη γνώμη του τους καλύτερους παίκτες της διοργάνωσης.

## Χρυσό Παπούτσι
Το βραβείο «Χρυσό Παπούτσι» απονέμεται στον πρώτο σκόρερ του Παγκοσμίου Κυπέλλου. Ενώ κάθε Παγκόσμιο Κύπελλο είχε μια κατάταξη με τους σκόρερ, η πρώτη φορά που δόθηκε ένα βραβείο ήταν το 1982. Η FIFA μερικές φορές απαριθμεί τους πρώτους σκόρερ προηγούμενων Κυπέλλων μεταξύ των νικητών των Χρυσών Παπουτσιών.

Εάν υπάρχουν περισσότεροι από ένας παίκτες με τον ίδιο αριθμό γκολ, από το 1994 η απονομή πηγαίνει στον παίκτη με περισσότερες ασίστ. Εάν εξακολουθούν να υπάρχουν περισσότεροι από ένας παίκτες, η ισοπαλία (από το 2006) αποφασίζεται με βάση τα λεπτά που έπαιξαν στη διοργάνωση, με τον παίκτη που παίζει τα λιγότερα λεπτά να κατατάσσεται πρώτος. Απονέμονται επίσης το Αργυρό και το Χάλκινο Παπούτσι για τους δεύτερους και τρίτους σκόρερ αντίστοιχα.

## Χρυσό Γάντι
Το βραβείο «Χρυσό Γάντι» απονέμεται στον καλύτερο τερματοφύλακα της διοργάνωσης. Το βραβείο εισήχθη με το όνομα «Βραβείο Λεβ Γιάσιν» το 1994, προς τιμήν του αείμνηστου Σοβιετικού τερματοφύλακα. Το 2010 ξαναβαφτίστηκε «Χρυσό Γάντι». Η Ομάδα Τεχνικής Μελέτης της FIFA αναγνωρίζει τον κορυφαίο τερματοφύλακα της διοργάνωσης με βάση την απόδοση του παίκτη καθ΄ όλη τη διοργάνωση. Αν και οι τερματοφύλακες έχουν αυτό το συγκεκριμένο βραβείο για τη θέση τους, εξακολουθούν να είναι επιλέξιμοι για τη Χρυσή Μπάλα, όπως όταν απονεμήθηκε στον Όλιβερ Καν το 2002.

## Νεαρός Παίκτης της FIFA
Το βραβείο **Νεαρός Παίκτης της FIFAr** («Βραβείο Καλύτερου Νέου Παίκτη» 2006–2010) απονεμήθηκε για πρώτη φορά στο Παγκόσμιο Κύπελλο του 2006 στη Γερμανία και δόθηκε στον Γερμανό Λούκας Ποντόλσκι. Το βραβείο απονέμεται στον καλύτερο παίκτη της διοργάνωσης που είναι το πολύ 21 ετών. Για το Παγκόσμιο Κύπελλο του 2022, αυτό σήμαινε ότι ο παίκτης έπρεπε να είχε γεννηθεί την ή μετά την 1η Ιανουαρίου 2001.

Το 2006, η ψηφοφορία πραγματοποιήθηκε στον επίσημο ιστότοπο του Παγκοσμίου Κυπέλλου της FIFA με τη βοήθεια της Ομάδας Τεχνικής Μελέτης της FIFA.

Η FIFA διοργάνωσε μια έρευνα στο Διαδίκτυο προκειμένου οι χρήστες να επιλέξουν τον «Καλύτερο Νέο Παίκτη» του Παγκοσμίου Κυπέλλου, μεταξύ 1958 και 2002, και ανακήρυξε τον καλύτερο νεαρό παίκτη κάθε διοργάνωσης. Με 61% των συνολικών ψήφων, νικητής ήταν ο Πελέ, ο οποίος τερμάτισε μπροστά από τον Περουβιανό Τεόφιλο Κουμπίγιας, τον καλύτερο νεαρό παίκτη στο Μεξικό το 1970, και τον Άγγλο Μάικλ Όουεν, ο οποίος έφτασε σε παρόμοια ύψη στη Γαλλία το 1998.

## Βραβείο Fair Play
Το **Βραβείο Fair Play** απονέμεται στην ομάδα με το καλύτερο ρεκόρ fair play κατά τη διάρκεια του Παγκοσμίου Κυπέλλου από το 1970. Λαμβάνονται υπόψη μόνο οι ομάδες που προκρίνονται στον δεύτερο γύρο. Οι νικητές αυτού του βραβείου κερδίζουν το Τρόπαιο Fair Play, ένα δίπλωμα, ένα μετάλλιο fair play για κάθε παίκτη και προσωπικό και ποδοσφαιρικό εξοπλισμό αξίας 50.000 $ που θα χρησιμοποιηθεί για την ανάπτυξη νέων.

Η εμφάνιση του βραβείου ήταν αρχικά πιστοποιητικό. Από το 1982 έως το 1990, ήταν ένα χρυσό τρόπαιο βασισμένο στον Σπορτ Μπίλυ, έναν χαρακτήρα κινουμένων σχεδίων που έπαιζε ποδόσφαιρο από το 1982 και έγινε σύμβολο του fair play της FIFA. Από το 1994, είναι απλά ένα τρόπαιο με μια κομψή φιγούρα ποδοσφαιριστή. Το Περού ήταν το πρώτο έθνος που κέρδισε το βραβείο αφού δεν έλαβε κίτρινη ή κόκκινη κάρτα στο Παγκόσμιο Κύπελλο του 1970 που διεξήχθη στο Μεξικό.

## Παίκτης του Αγώνα
Το βραβείο «**[[Παίκτης του αγώνα|Παίκτης του Αγώνα]]**» απονέμεται στον εξαιρετικό παίκτη σε κάθε αγώνα της διοργάνωσης.

Ενώ οι δύο εναρκτήριες εκδόσεις επιλέχθηκαν από την τεχνική ομάδα, από το 2010, ο παίκτης του αγώνα επιλέγεται από μια διαδικτυακή ψηφοφορία στον ιστότοπο της FIFA.

## Πιο Διασκεδαστική Ομάδα
Το βραβείο «**Πιο Διασκεδαστική Ομάδα**» είναι υποκειμενικά βραβείο για την ομάδα που είχε κάνει τα περισσότερα για να ψυχαγωγήσει το κοινό με μια θετική προσέγγιση στο παιχνίδι, που οργανώνεται μέσω της συμμετοχής του κοινού σε μια ψηφοφορία, που ξεκίνησε το 1994.

## Ομάδα All-Star
Η **Ομάδα All-Star** είναι η ομάδα με τις καλύτερες επιδόσεις στους αντίστοιχους τελικούς του Παγκοσμίου Κυπέλλου. Από το 1994, η FIFA αποφάσισε να προσθέσει επίσημες καλύτερες ομάδες, που επιλέγονται από το Τμήμα Τεχνικής Μελετής με την επωνυμία *[[Mastercard|MasterCard]] All-Star Team*. Για το 1998, το 2002 και το 2006, αναπληρωματικά και εφεδρικά μέλη προτάθηκαν επίσης για πλήρεις ομάδες.

## Γκολ της Διοργάνωσης
Το βραβείο «**Γκολ της Διοργάνωσης**» απονεμήθηκε για πρώτη φορά στο Παγκόσμιο Κύπελλο του 2006.

* Τα σκορ και τα αποτελέσματα αναφέρουν πρώτα τον αριθμό γκολ της ομάδας των παικτών.

### Επίσημοι νικητές

## Σημειώσεις

## Παραπομπές


## Βιβλιογραφία
* 
* 

## Εξωτερικοί σύνδεσμοι

* Βραβεία Παγκοσμίου Κυπέλλου στον ιστότοπο της FIFA

Παγκοσμιου Κυπελλου Βραβεια
Κατηγορία:Παγκόσμιο Κύπελλο Ποδοσφαίρου